Hižo minjeny tydźeń bě so we Łužicy sněžiło. Tež wčera je so dosć sněha našło. Zo bychu ludźo stajnje ćopłe bydlenje a milinu měli, su łužiske milinarnje njeparujomne. Wone tuž z połnej paru dale dźěłaja.
Choćebuz (SN/BŠe). W prěnim tydźenju noweho lěta běchu štyri łužiske brunicowe jamy předewzaća Łužiska energija a milinarnje (LEAG) kaž tež jeho tři łužiske milinarnje w Braniborskej a Sakskej połnje wućežene. Runje nětko w ćmowym počasu zawěsćeja wone zastaranje ludnosće w Němskej z milinu. Wšako solarne připrawy a wětrniki tuchwilu wjele energije njeprodukuja. W minjenych dnjach bě jara mało słónca, a wětřika zdźěla tež žanoho njebě.
szl_Latn szl_Latn